כוונה הכללי של הבקעה הוא מדרום-מזרח לצפון-מערב עד אזור "חורבת אלון" והר אלון. תוך כדי זרימתו של נחל אורן בבקעה נשפך אליו נחל אלון שתחילתו באזור "צומת דמון" והוא זורם בכיוון כללי מצפון-מזרח לדרום-מערב.
לבקעה מבנה כללי של משולש כשקודקודה בכיוון דרום. את הבקעה מקיפים מדרום מערב הר ערקן, מצפון הר אלון ומדרום–מזרח הר אלה. גובהה של הבקעה מעל פני הים נע בין 323 מטר בתחילתה ליד שפך נחל חיק ועד 313 מטר לערך ליד חורבת אלון.
בקעת אלון היא אחד המקומות בכרמל בהם נמצאים שרידים של הרי הגעש תת-ימיים. הבקעה נוצרה כתוצאה מהתחתרות נחל אורן בטוף הגעשי. אדמת הבקעה שנוצרה כתוצאה מבליית הטוף, סובלת מבעיית חלחול מועט ואוורור לא מספיק, ולכן היא כמעט אינה מעובדת. במרכז הבקעה יש הצטברות של אדמת סחף משכבות הגיר של ההרים מסביב. אזור זה מעובד על ידי תושבי עספיא.
עין אלון.
בצפון הבקעה נובע מעיין שכבה "עין אלון". עין אלון הוא קבוצת נביעות. שתי הנביעות המרכזיות מכוסות במבני בטון המזרימים את המים לצינורות. ליד אחת הנביעות נמצא בית משאבה נטוש שהוקם בתקופת המנדט הבריטי על ידי משפחת קרמאן מחיפה, לצורך מפעל הטבק שפעל בדמון. המערכת סיפקה מים גם לבית הכלא. במורד הנחל יש נביעות קטנות נוספות. סביב מי המעיין נמצא סבך של הרדופים וחורש של עצי אלון. מצפון למעיינות נמצאים שרידי טחנת קמח שנבנתה כנראה בתקופה הצלבנית. הטחנה נהרסה עם השנים, ובמלחמת העולם הראשונה הטחנה שוקמה ופעלה למשך תקופה מסוימת.
חורבת אלון.
מעל גבעה המתנשאת כ-15 מטר מעל לגדת הנחל, בקצה הצפוני מערבי של הבקעה, נמצאים שרידי יישוב קדום הנקראים "חורבת אלון". במקום נמצאו שרידים ארכאולוגים של כלי אבן וחרסים מהתקופה הנאוליתית, התקופה הכלקוליתית, התקופה הפרסית, התקופה ההלניסטית, התקופה הרומית, התקופה הביזנטית והתקופה הממלוכית. במקום נמצאים שרידי חקלאות עתיקה של טרסות חקלאיות, גלי סיקול אבנים, קירות תמך ושרידי קירות מבנים. מהגבעה יורד שביל ל"עין אלון" שבאפיק הנחל אשר שימש כנראה את התושבים הקדומים. בעבר היה במקום יישוב דרוזי המכונה על ידם בשם "ח'ירבת זרעה" (חורבת שדות המזרע) הכפר נהרס במרד הפלאחים בשנת 1840 לאחר שהעות'מאנים כבשו את האזור מחדש מידי מוחמד עלי שליט מצרים. בשנת 2003 נבנה באזור על ידי הדרוזים מבנה קטן המנציח את זכרה של "סית ח'דרה" (הגברת הירוקה) שהתגוררה בכפר זרעא וייעצה לתושבי הכפר בסוגיות מוסריות ודתיות.
American Pie
אמריקן פאי (באנגלית: American Pie) הוא שיר של זמר הפולק רוק האמריקאי דון מקליין. "אמריקן פאי" הוא שיר ביוגרפי בחלקו, ובחלקו בלדה שעוסקת במעבר של ארצות הברית משנות החמישים, שמקליין ראה אותן כאידיאליות, לשנות השישים. היום בו חלה נקודת המפנה על פי השיר הוא "היום שבו מתה המוזיקה": 3 בפברואר 1959, היום בו נהרגו בהתרסקות מטוס זמרי הרוקנ'רול האמריקאים באדי הולי, ריצ'י ואלנס וג.פ. "ביג בופר" ריצ'רדסון.
השיר, שאורכו שמונה דקות ו-33 שניות, יצא כסינגל הבכורה של מקליין באוקטובר 1971, וחולק, מפאת אורכו, לשני חלקים כשכל חלק מופיע על צד אחר של התקליט. הסינגל זכה להצלחה רבה ברחבי העולם, ובארצות הברית שהה במשך ארבעה שבועות במקום הראשון במצעד הבילבורד הוט 100. ב-1991 יצא כסינגל פעם נוספת, והגיע למקום השני במצעד הסינגלים הבריטי.
לאמריקן פאי יצאו מספר גרסאות כיסוי, המוכרת שבהן היא גרסה שהקליטה מדונה לסרט "הדבר הטוב הבא". הביצוע של מדונה, שיצא כסינגל ב-3 במרץ 2000, הגיע למקום הראשון במצעדי פזמונים במדינות רבות ברחבי העולם.
היסטוריה.
רקע.
את אלבומו הראשון, "Tapestry", הקליט דון מקליין בחברת התקליטים הקטנה מדיארט רקורדס בשנת 1970, אך האלבום לא זכה להתעניינות מרובה באותה תקופה ואף שיר מתוכו לא יצא כסינגל. באותה תקופה רכשה חברת התקליטים המצליחה יונייטד ארטיסט רקורדס את מדיארט רקורדס, ובזכות כך אלבומו השני של מקליין, "American Pie", זכה לחשיפה משמעותית יותר בעת הוצאתו.
פרסום השיר.
מקליין הקליט את "אמריקן פאי" ב-26 במאי 1971, וחודש לאחר מכן הושמע השיר לראשונה בתחנות הרדיו בארצות הברית. השיר נכנס לעשיריה הפותחת של מצעד הבילבורד הוט 100 באמצע דצמבר, ובאמצע ינואר הגיע למקום הראשון. הסינגל שהה במצעד במשך 19 שבועות, ארבעה מתוכם בראשו.
לאחר ההצלחה בארצות הברית הופץ הסינגל במדינות נוספות ברחבי העולם, והגיע למקום הראשון גם במצעדי הפזמונים באוסטרליה, ניו זילנד וקנדה, ולמקום השני במצעד הסינגלים הבריטי. השיר נכלל באלבומו השני של מקליין American Pie, שיצא באוקטובר 1971. האלבום שהה בראש מצעד הבילבורד 200 במשך מספר חודשים. בגרסתו המקורית הוקדש האלבום לזמר הרוקנ'רול באדי הולי.
מילות השיר.
השיר פותח בנימה אופטימית: "לפני הרבה הרבה זמן, המוזיקה גרמה לי לחייך... וידעתי... שאוכל לגרום לאנשים לרקוד". אך בחלקו השני של הבית הראשון מתאר מקליין את שעבר עליו כששמע על התרסקות המטוס בה נהרגו שלושת זמרי הרוק אנד רול באדי הולי (Buddy Holly); ביג בופר (Big Bopper) וריצ'י וואלנס (Ritchie Valens), והבית הראשון, כמו יתר הבתים, מסתיים במילים "היום שבו מתה המוזיקה" (באנגלית: The Day the Music Died).
בפזמון נפרד מקליין מ"מיס אמריקן פאי", כך הוא מכנה את ארצות הברית הישנה, וכשהוא מתאר את ניסיונו לשוב אל אמריקה שהוא הכיר, הוא מגלה שהיא כבר לא קיימת - "נהגתי עם השברולט אל הסכר, אך הסכר היה יבש".
בבתים הבאים מתוארים השינויים שעברו על ארצות הברית, במקביל לתיאור התבגרותו שלו, כשהמשותף לשניהם הוא אובדן התמימות והפשטות.
הקשר לבאדי הולי.
מלבד הקדשת האלבום לבאדי הולי, אמריקן פאי מתייחס ליום מותו של הולי כאל היום בו הסתיימו ימי התום של "אמריקן פאי". גם פזמון השיר כולל התייחסות להולי, בתיאורו נערים השותים ויסקי שיפון ושרים את השורה "This'll be the day that I die" הדומה לשורה בפזמון שירו של הולי "That'll Be the Day".
פרשנויות לשיר.
עם יציאת השיר עוררו מילותיו סקרנות רבה והועלו השערות באשר לכוונת המחבר. הכוונה בחלק ממילות השיר נשארה עלומה עד היום.
מקליין, מצדו, סירב להסביר את כוונתו בכתיבת השיר, ועל השאלה "מה המשמעות של אמריקן פאי?" השיב בהומור: "המשמעות היא שלא אצטרך לעבוד יותר."
ב-1993 השיב לשאלה ביתר רצינות: "ניתן למצוא פרשנויות רבות למילותיי, אך אף אחת מהן לא באה ממני... מצטער להשאיר אתכם לבד כך, אבל מזמן הבנתי שעל הפזמונאים לומר את דברם ולהמשיך הלאה, לשמור על שתיקה מכובדת." עם זאת מקליין אכן אישר, כמתואר בתחילת השיר, כי נודע לו לראשונה על מותו של באדי הולי כשקיפל עיתונים לחלוקה ביום ה-3 בפברואר 1959.
גרסאות כיסוי.
במהלך השנים הוקלטו ל"אמריקן פאי" גרסאות כיסוי רבות. כבר ב-1971 ביצע פרנסיסקו קולמנרו את השיר בספרדית, וב-1972 ביצעו משתתפי סדרת הטלוויזיה האמריקאית "משפחת בריידי" גרסת כיסוי לשיר המקורי (באנגלית). ב-1984 הופקה ל"אמריקן פאי" גרסה ספרדית נוספת של הזמר הניקרגואני ארננדו סוניגה (Hernaldo Zúñiga). להקת הסקא פאנק "מלכוד 22" יצרה גרסת סקא לשיר, אותה הוציאו במספר גרסאות, וביצוע השיר הפך לחלק קבוע בהופעותיה.
גרסתה של מדונה.
ב-3 במרץ 2000 יצא הסרט "הדבר הטוב הבא", בכיכובה של מדונה, ובפסקול הופיעו שני שירים שלה, וגרסת כיסוי ל"אמריקן פאי". ביום יציאת הסרט לאקרנים, כחלק מקידומו, גרסת הכיסוי לשיר יצאה כסינגל. בגרסה זו לא שרה מדונה את השיר במלואו, ומלבד הפזמון שרה מדונה רק את תחילתו של הבית הראשון, את הבית השני ואת הבית השישי.
עם יציאתה נכנסה גרסת הכיסוי אל המקום הראשון במצעד הסינגלים הבריטי.
הצלחה.
השיר הצליח ברחבי העולם והגיע למקום הראשון במצעדי פזמונים במדינות רבות בהן בריטניה, קנדה, גרמניה, איטליה ואוסטרליה. למרות ההצלחה העולמית, מיקום השיא של השיר במצעד הבילבורד הוט 100 היה 29 בלבד.
מקליין החמיא לביצועה של מדונה והתייחס אליו במילים: "אני מרגיש שהיא בחרה בבתים אוטוביוגרפיים המשקפים את הקריירה וההיסטוריה האישית שלה... קיבלתי מתנות רבות מהאל, אך זו הפעם הראשונה שאני מקבל מתנה מאֵלָה."
זלטוגראד
זלטוגרד
זלאטוגראד
אסיוט
אסיוט (בערבית: أسيوط) היא בירת מחוז אסיוט במצרים התיכונה. אוכלוסיית העיר מונה כ-400,000 תושבים, והיא העיר המצרית עם הריכוז הגבוה ביותר של נוצרים קופטים. אוניברסיטת אסיוט היא אחת האוניברסיטאות החשובות במצרים. בעיר קיימת תשתית אסלאמית קיצונית שהייתה מעורבת מאז סוף שנות ה-70 של המאה ה-20 בעימותים קשים נגד הקופטים ונגד השלטון המצרי.
בסמוך לעיר המודרנית נמצאת העיר העתיקה של אסיוט.
היסטוריה.
אסיוט הייתה בירתה של נום בערך בסוף האלף ה-4 לפנה"ס, כאשר הוקמה על הגדה המערבית של הנילוס. לקראת סוף האלף ה-3 לפנה"ס ירד קרנה של העיר.
אסיוט המודרנית.
כיום, גרים בעיר למעלה מ-400 אלף תושבים. אסיוט היא העיר המצרית עם ריכוז הקופטים הגבוה ביותר ביחס לאוכלוסייה ׁ(למעלה מ-50%).
Teen Angels
הידרופס פטאליס
הידרופס פטאליס (Hydrops Fetalis) הוא בצקת כללית של העובר, תוצאה של מחלת היילוד (ב-15% מן המקרים) כלומר במנגנון אימונוגני, או במנגנון שאינו אימונוגני, אשר קיים בכ-75% מן המקרים. זהו מצב בו מצטברים נוזלים במדורים שונים בגוף, כגון בית החזה, בטן, תת-העור וכן השליה עצמה.
אבחנת הידרופס פטאליס.
לצורך אבחנה של הידרופס פטאליס יש להראות הצטברות חריגה של נוזלים בגוף, ויש צורך בשני קריטריונים:
הידרופס כתוצאה מאי התאמה של RH.